[{"text_idx": "#000003", "text": "Yn ystod y chwe blynedd ddiwethaf, rydw i wedi cwrdd a siarad a\u0302 miloedd o bobl hy\u0302n drwy Gymru, sydd wedi rhannu cymaint mor hael gyda mi yngly\u0302n a\u0302\u2019u bywydau, eu profiadau a\u2019u gobeithion ar gyfer y dyfodol."}, {"text_idx": "#000004", "text": "Mae lleisiau pobl hy\u0302n, yn eu holl amrywiaeth, wedi arwain a llunio amrediad eang o waith rydw i wedi\u2019i wneud fel Comisiynydd yn ystod y chwe blynedd ddiwethaf, sydd wedi cael ei amlinellu yn yr Adroddiad Etifeddol hwn, sy\u2019n cael ei gyhoeddi ochr yn ochr a\u0302\u2019m Hadroddiad Effaith a Chyrhaeddiad."}, {"text_idx": "#000005", "text": "Pan gymerais y swydd fel Comisiynydd, roeddwn i\u2019n bendant bod y ddadl yngly\u0302n a\u0302\u2019r problemau sy\u2019n effeithio ar bobl hy\u0302n yn rhy aml yn cael eu llunio yn anghywir. Roedd ychydig iawn o ganolbwyntio ar ansawdd bywyd, llesiant a chanlyniadau, nid oedd hawliau pobl hy\u0302n yn cael eu hystyried drwy bolisi a gwneuthurwyr penderfyniadau, ac nid oedd problemau sy\u2019n effeithio ar bobl hy\u0302n sydd y tu allan i iechyd a gofal cymdeithasol yn aml yn cael eu gweld fel blaenoriaeth, er gwaethaf eu pwysigrwydd hanfodol."}, {"text_idx": "#000006", "text": "Ymhellach, roedd pobl hy\u0302n yn cael eu gweld yn rhy aml fel grw\u0302p homogenaidd, grw\u0302p ar waha\u0302n a oedd yn cael ei eithrio o\u2019r gymdeithas, gyda delweddau ac iaith negyddol a oedd yn cael eu defnyddio yn gyffredin a oedd yn atgyfnerthu stereoteipiau a thybiaethau, yn arbennig felly\u2019r rhai hynny ynghylch eiddilwch, dirywiad a dibyniaeth."}, {"text_idx": "#000007", "text": "O ganlyniad i\u2019m gwaith dros y chwe blynedd ddiwethaf, a gwaith diflino llawer o bobl eraill drwy Gymru i wella bywydau pobl hy\u0302n, bu newid sylweddol mewn polisi, deddfwriaeth, rheoliadau ac ymarfer yn seiliedig ar ddarparu dull sy\u2019n canolbwyntio fwy ar yr unigolyn, ar ganlyniadau ac yn un ataliol."}, {"text_idx": "#000008", "text": "Wrth gwrs, mae hyn i\u2019w groesawu, ond nid oes unrhyw le i fod yn hunanfodlon ac mae llawer eto i\u2019w wneud. Mae llawer o\u2019r problemau a wynebir gan bobl hy\u0302n yr wyf i wedi tynnu sylw atyn nhw ac wedi adrodd amdanyn nhw yn ystod fy nghyfnod fel Comisiynydd wedi datblygu dros gyfnodau sylweddol o amser ac maen nhw angen gwaith sylweddol a pharhaus i\u2019w datrys. Dyna pam mae gwaith dilynol a monitro a chraffu parhaus yngly\u0302n a\u0302 pholisi ac ymarfer yn hanfodol ac mae wedi bod yn rhan allweddol o\u2019m gwaith. Mewn maes o flaenoriaethau a heriau sy\u2019n cystadlu a\u0302\u2019i gilydd, mae\u2019n hanfodol fod yr addunedau a\u2019r ymrwymiadau a wnaed gan gyrff cyhoeddus i weithredu a chyflawni newid, yn cael eu gwireddu ar gyfer pobl hy\u0302n."}, {"text_idx": "#000009", "text": "Bu\u2019n wir fraint i fod yn Gomisiynydd Pobl Hy\u0302n Cymru yn ystod y chwe blynedd ddiwethaf, amser lle bu llawer o newid cadarnhaol i bobl hy\u0302n. Hoffwn ddiolch i\u2019m ti\u0302m, y rhanddeiliaid rydw i wedi gweithio gyda nhw, ac yn bwysicaf oll, y bobl hy\u0302n drwy Gymru sydd wedi fy nghefnogi i a\u2019m gwaith i wneud Cymru yn le da i heneiddio, nid ar gyfer rhai yn unig ond i bawb."}, {"text_idx": "#000011", "text": "Adroddiad Blynyddol a Datganiadau Ariannol 2021-22"}]